بیرلشگن ملت لر تشکیلاتی عمومی منشی سی بان کی مون, نظارت آستیده گی فلسطین لیک لرنینگ ساغلیغی بیلن علاقه لی خواطرده ایکن لیک لری نی بیلدیردی. مون, می آیی نینگ ۵ نچی کونیدن بیری اسرائیل قماق خانه سیده غذائی اعتصابی نی دوام ایتتریتگن فلسطین لیک اسلامی جهاد جنبشی نینگ مهم شخصیت لری دن بیری بولگن خضر عدنان نینگ ساغلیق وضعیتی بیلن علاقه لی خواطرده ایکن لیک لری نی معلوم قیلدی. اسرائیل مسئول لری دن, عدنان و نظارت آستیده گی باشقه کیشی لر حقیده دعوا اقامه ایتیش لری یاکه اوشبو کیشی لر نی قویب یوباریشی نی طلب ایتگن مون, اداری قماق ده گی کیشی لرنینگ خلق ارا ستندرت لر گه اویغون عادلانه بیر شکلده محکمه ایتیلیش حق لری نینگ موجود ایکن لیگی نی بیلدیررایکن, بوندای بولمس لیگی تقدیرده, قویب یوباریلیش لری کیره ک ایکن لیگی نی ایسله تیب اوتدی. اسرائیل استخباراتی, یاشیرینچ امنیتی معلومات گه تَیَنیب, "اداری قماق" نامی بیلن فلسطین لیک لر نی ۱ الی ۶ آی لیق بیر مدت بیلن آزاد لیق دن محروم ایتیش حقی نینگ موجود ایکن لیگی نی معلوم قیلماقده. اوشبو کیشی لر نینگ اسرائیل خوف سیزلیگی گه خطر تشکیل ایتیتگن لیگی گه قرار بیریلیشی تقدیرده ایسه حربی محکمه, هیچ قندای بیر جرم نی مطرح ایتمسدن خودی منه شو کیشی لر نینگ قماق مدتی نی ۵ ییل گه قدر تمدید ایتیش امکانیتی گه ایگه. آلدین هم بیر نیچه مراتبه اسرائیل تمانیدن اوشلنگن ۳۶ یاشیده گی خضر عدنان اینگ سونگ میلادی ۲۰۱۴ نچی ییلی جولای آیی نینگ ۸ نچی کونیده نظارت آستی گه آلینگن ایدی. عدنان ایسه, اداری نظارت مدتی نینگ تمدید ایتیلیشی گه قرشی ناراضی چیلیک بیلدیریش مقصدی بیلن میلادی ۲۰۱۵ نچی ییلی می آیی نینگ ۵ نچی کونیده غذائی اعتصاب باشله تیب یوباردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
